Benodig jy 'n professionele skrywer, vertaler, redigeerder of proefleser?
Laat ons nou maar eerlik wees: vryskutskryf is nie vir sissies nie. Om toepaslike nuus, vasgestelde tariewe, databasisse, dokumente, template en ander hulpbronne in die hande te kry wat spesifiek op die Afrikaanse vryskutskrywersmark van toepassing is, is nie net moeilik nie; dit is soms net gewoon onmoontlik, want "Engels! Engels! Alles Engels! ..."
So ... met die groeiende aanvraag na goeie Afrikaanse skryfwerk in alle genres, gekoppel aan die feit dat ál meer joernaliste weens afleggings in die vryskutpoel beland, is SA Vryskutskrywer daarop gemik om almal by te staan - of jy nou al vir jare in die bedryf is of pas begin.
'n Groot verskeidenheid sakpas skryfkursusse en bekostigbare aanlynslypskole word aangebied. Dié kursusopleiding geskied deur middel van die internet en e-pos op 'n een-tot-een basis in jou eie tyd en in die gerief van jou eie huis.
Ons betaalopsies stel enigeen wat daarvan droom om 'n inkomste uit enige vorm van skryf te genereer - hetsy voltyds of deeltyds - in staat om dié drome dadelik te verwesenlik. Of, as jy sommer net vir ontspanning of die nageslag wil skryf, is daar ook genoeg kursusse en betaalmetodes om van te kies. Ons stel ook kursusse saam volgens spesifieke behoeftes.
Indien jy dalk net 'n sekere aspek van jou skryfwerk wil opknap het ons nét die blitskursus of spesiale verslag vir jou, en veral skrywers en joernaliste kan spesifieke kursusse van naderby beskou. Ons evalueer ook jou skryfwerk en help met redigering.
Omdat ons self ook professionele vryskutskrywers en -joernaliste is wat tussendeur steeds moet werk om die pot aan die kook te hou, bied ons 'n wye verskeidenheid professionele dienste - teen billike tariewe - aan enigiemand wat dit benodig. Die bewese ervaring en professionaliteit van ons vryskutskrywers waarborg die gehalte.
Vir 'n minimale maandelikse fooi kan jy nou toegang tot ons premium-inhoud verkry vir inligting wat nie so maklik elders te vinde is nie. Deur middel van dié afdeling kan jy ook deel word van ons vryskutnetwerk om sodoende jou professionele blootstelling aan die mark te verhoog en meer werk te genereer.
Vir die weetgieriges is die mediamekka-afdeling ideaal om jou op alle vlakke van die skryfbedryf ingelig te hou en die kompetisieblad word gereeld bygewerk om jou in te lig oor enige Afrikaanse skryfkompetisies. Ons Facebook-boekrak bevat al die nuutste boekenuus om jou lees- en skryflus aan te wakker.
Ons vryskutgereedskapkis is gepak met noodsaaklike toerusting soos gratis idees in ons unieke ideesbank, inligting oor werksgeleenthede en selfs hulp met Engels as jy dalk sukkel om foutlose Engelse geskrifte neer te pen. Taalpuriste kan ook gerus gereeld by ons Taalghoeroe kers opsteek.
Net om seker te maak jy kry nie dalk te mín inligting nie, kan jy op ons GRATIS nuusbrief inteken en terselfdertyd 'n hele sak vol hulpbronne ontvang. Onthou ook om jou skryfvernuf met ons skryfklub te toets.
O ja, en raak sommer vandag nog deel van ons groeiende vryskutskrywersgemeenskap deur by een of almal van ons sosiale netwerkblaaie en -groepe aan te sluit - Facebook, Twitter en LinkedIn - en ondersteun gerus ons medewerkers.
Onthou ook om gereeld op ons blog te gaan kyk vir artikels en opinies wat slegs met die wêreld en bedryf van vryskutskryf in Suid-Afrika te doen het. Ons YouTube-kanaal verskaf ook vereenvoudigde skryfinligting om jou bedrywige lewe te vergemaklik.
In 'n neutedop: Ons probeer jou 'n lees- en skryfervaring bied wat jy nêrens op die web sal raakloop nie - en ALLES slegs in Afrikaans. So trek daardie koppie koffie nader, doop jou Ouma-beskuit en sluit by ons aan...